تورک قیزیل آی جمغرمه سی تامانیدن سودان نینگ پایتختی خرطومده سیل فلاکتیدن تاثرلنگن منطقه لردن کلکله ده گی 432 عایله بیلن اولکه مقیاسیده توپلم 5 مینگ کیشی گه غذائی مواد یاردم ییتکیزیب بیریلدی.
تورک قیزیل آی جمغرمه سی سودان باشقرمه سی باشلیغی سردار ییلمز، سیل فلاکتی نینگ آرتیدن تیزلیک بیلن یاردم فعالیتی گه باشله گن تورک قیزیل آی تامانیدن پایتخت خرطومده کلکله ده گی 432 عایله گه غذائی مواد یاردم ییتکیزیب بیریلگن لیگینی ایتدی. خرطومده سیل اولکه مقیاسیده توپلم 5 مینگ کیشی گه قربانلیک ایتی ییتکیزیب بیرگن لیکلرینی معلوم قیلگن ییلمز، اولکه مقیاسیده توپلم 5 مینگ کیشی گه غذائی مواد یاردم ییتکیزیب بیرگن لیکلرینی تیلگه آلدی.
تورک نادولت تشکیلاتلری عین دمده سیلدن تاثیرلنگن عایله لرگه 500 مینگ دالرلیک بشری یاردم بیردی.
بو یاردملر ایچیده غذائی مواد و تمیزلیک پاکتلری قاله ویرسه تیار اوقات، ساووق و ایستمه دن قوریقلش اوچون کمپل کبی موادلر هم ییتکیزیب بیریلدی.
ایچکی ایشلر وزیرلیگی نینگ راپوریگه کوره اولکه ده بیر نیچه آیدن بیری دوام ایتیب تورگن قتّیق یاغینگرچیلک سبب بولگن سیل حادثه لریده 121 کیشی حیاتینی یوقاتگن.
بو سیل فلاکتلریده 100 مینگدن آرتیق اوی – جای ویران بولیب ضرر ییتگن.
سودان مدافعه و خوفسیزلیک کینگشی 5 – سپتامبرده سیل فلاکتلری باعث 3 آی گچه عاجل وضعیت ایتیب اعلان قیلگندی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
